
U RADOBOJU ODRŽANA TREĆA SJEDNICA 
OPĆINSKOG VIJEĆA 


Predsjednik Općinskog vijeća općine Radoboj Alojz 
Sajko sazvao je 3. sjednicu Općinskog vijeća za petak, 
20. studenoga. Prijedlog dnevnog reda predviđa usvaja- 
nje zapisnika sa 2. sjednice Općinskog vijeća, donošenje 
Odluke o socijalnoj skrbi općine Radoboj, donošenje od- 
luke o osnivanju Povjerenstva za popis birača, donošenje 
Odluke o ustrojavanju Kataloga informacija općine Ra- 
doboj, donošenje odluke o raspisivanju javnog poziva za 
predlaganje kandidata za članove Savjeta mladih općine 
Radoboj te donošenje Odluke o izmjeni i dopuni Odluke 
o uključivanju u akciju «Gradovi i općine-prijatelji djece» 


Sjednica neće proći ni bez točke Dnevnog reda Pi- 
tanja i prijedlozi. O svemu tome, opširno u idućem broju 


Radobojskog lista.. 


CVIJEĆE | SVIJEĆE ZA MRTVE 


Povodom Dana Svih svetih i radobojsko je groblje bilo 
mjesto sjećanja živih na sve pokojne koji su tu ukopani. Uz 
bezbrojne lampaše i raznovrsne cvijetne aranžmane grobna 
su mjesta dostojno uređena i otklonjeno je sve ono što tu ne 
spada. 

Zabilježili smo posjet grobova poginulih za Hrvatsku 
u Domovinskom ratu. Svijeće su zapalili i cvijeće položili 
predstavnici udruga branitelja Domovinskog rata i Općine 


Radoboj. 
TRADICIJA KOJA NESTAJE 


Čitatelji starije dobi sjetit će se tradicije prema kojoj se na- 
kon Dana svih svetih «blago», kako smo nazivali krave i volove 
moglo puštati na ispašu bez obzira na vlasnika poljoprivrednog 

zemljišta, jer se smatralo da tada više nema opasnosti od nanoše- 
nja štete susjedima. Tog su se dana posebno veselila djeca koja su 
u pravilu bila zadužena za vođenje domaće stoke na pašu. Tradi- 
cionalno, na Dan mrtvih kuhali su se kesteni, navodili na konac i 
pravile ogrlice, koje su često završile oko vrata najbolje krave. Go- 
tovo da nije bilo domaćinstva koje nije imalo barem jednu kravu 
u staji, a mnogi su imali dvije i više koje im nisu služile samo za 
dobivanje mlijeka već i za obavljanje prijevoza na seoskim koli- 
ma, a ponekad i za oranje njiva. 

Danas toga na našem području nema, traktori i promjena 
načina življenja učinili su svoje. Domaćih životinja kao što su ko- 
nji i volovi uglavnom više nema, a krave se mogu lako izbrojiti. 
Rijetki su oni koji još uvijek u svojim dvorištima imaju priliku 
vidjeti te domaće životinje. Jedno od tako rijetkih domaćinstava 
je i ono Josipa i Štefice Malogorski iz Radoboja. Iako bi uz svoje 
mirovine mogli normalno živjeti nisu se odrekli uzgajanja krava. 

Ovih dana u njihovoj staji bilo je kao u neka stara vremena. 
Dvije lijepo uhranjene krave i dvoje teladi. Pozvali su nas da ih 
slikamo, jer kako kažu, možda će i to uskoro nestati. 

U međuvremenu vlasnik je muško tele prodao, ali uz ne- 
ugodno iznenađenje, koje je dodatno potaknulo razmišljanje, 
vrijedi li se baviti tim poslom? U Radoboju telad, unatoč tome 
što na području Općine imamo registrirane dvije poljoprivredne 
zadruge, otkupljuje Poljoprivredna zadruga Krapina. Navodno 
obavlja samo posredničku ulogu za Mesnu industriju Ivanec i po 
kilogramu težine plaća manje nego što to rade otkupljivači u Mi- 
hovljanu koji otkupljenu telad prodaju «Gavriloviću». No, jedini 
vlasnik s područja radobojske općine Josip Malogorski odlučio je 
svoje tele prodati po povoljnijoj cijeni, dakle u Mihovljanu. Ali, 
gle čuda! Vaga pokazuje da muško tele ima 200 kilograma, a ot- 
kupljivač plaća samo težinu do 175 kilograma. Drugim riječima 
25 kilograma teletine vlasnik je predao otkupljivaču besplatno. 
Bilo bi interesantno saznati je li to u skladu sa zakonom i što 
na to imaju reći udruge iz oblasti zaštite potrošača? Isto se tako 
postavlja pitanje, doprinose li takvi potezi održavanju stočarske 
proizvodnje ili im je cilj lake i neopravdane zarade onih koji se 
bave trgovinom? Nije stoga čudno da nam je J. Malogorski rekao: 
«Napišite da još ima budala koje žele raditi, a da od toga nemaju 
koristi» (vir) 


Danas su ovakvi prizori na našem području rijetkost, a vjerojatno će ih uskoro biti još 
manje. Josip Malogorski s pravom se ponosi rezultatom svog napornog rada, kojeg mu nitko 
ne želi pravično platiti. 

OBAVIJEST 


OBAVJEŠTAVAMO GRAĐANE DA JE OPĆINA 
RADOBOJ PROMIJENILA BROJ ŽIRO RAČUNA | DA SE 
DOSADAŠNJI RAČUN VIŠE NE KORISTI. 
MOLIMO VAS DA SVE UPLATE U PRORAČUN OPĆINE 
RADOBOJ UPLAČUJETE NA NOVI BROJ OTVOREN U 
VABA d.d. BANKA VARAŽDIN, KOJI GLASI: 
2489004-1836400003 


POZIV 


NA PREZENTACIJU 
STUDENTSKIH KREDITA 
Općina Radoboj i Vaba d.d. Ban- 
ka Varaždin poživaju sve studente 
s područja općine Radoboj na pre- 
zentaciju studentskih kredita koja će 
se održati dana 21. studenoga 2009. 
godine u 16.00 sati u prostorijama 

Općine u Radoboju 


Povlašteni studentski krediti kreirani su prema potre- 
bama mladih ljudi koji žele nastaviti svoje školovanje, 
a kojima trenutna materijalna situacija ne pruža po- 
trebne uvjete. 

Namjenjeni su financiranju osnovnih troškova stu- 
diranja redovitih studenata na preddiplomskim, di- 
plomskim i poslijediplomskim studijima. Povlašteni 
studentski krediti koje dodjeljuje Vaba d.d. Banka Va- 
raždin prvi su takve vrste u Hrvatskoj jer financiraju 
osnovne troškove života za vrijeme studija, a ne samo 
školarinu. Kredit se dakle koristi u odobrenim mjeseč- 
nim iznosima za vrijeme trajanja redovitog studija, a 
otplaćuje se po završetku odnosno zaposlenju nakon 
studija. Bitno je naglasiti da je redovito izvršenje aka- 
demske obveze uvjet za ostvarivanje prava. Godišnja 
kamatna stopa iznosi 4,99%. 


Na temelju Zaključka o utvrđivanju Prijedloga Urba- 
nističkog plana uređenja poduzetničke zone «Brod» u 
Gornjoj Šemnici za javnu raspravu donesenog 2. stu- 
denog 2009. godine, načelnik Općine Radoboj objav- 
ljuje, 


JAVNU RASPRAVU 
O PRIJEDLOGU URBANISTIČKOG PLA- 
NA UREĐENJA PODUZETNIČKE ZONE 
«BROD» 


Pozivaju se svi zainteresirani građani, predstav- 
nici udruga i ostali na sudjelovanje u javnoj raspravi u 
postupku donošenja predmetnog Urbanističkog pla- 
na. 

Javna rasprava traje od 17. studenog do 17. pro- 
sinca 2009. godine. Tijekom trajanja javne rasprave 
Prijedlog plana će biti izložen na uvid u zgradi Op- 
ćine Radoboj, radoboj 8, prizemlje (sala za sastanke), 
radnim danom od 8.00 do 14.00 sati. 

Javno izlaganje o prijedlogu Urbanističkog plana 
održati će se 26. studenog 2009. u 11.00 sati u pro- 
storiji Općine radoboj. 

Stručna tumačenja tijekom javne rasprave osigu- 
rati će nositelj izrade plana i stručni izrađivač plana 
tvrtka «APE» d.o.o. Dinarska 39, 10.000 Zagreb 

Pisana očitovanja, prijedlozi i primjedbe mogu se 
tijekom trajanja javne rasprave odnosno zaključno do 
17. prosinca 2009. godine upisati u knjigu primjedbi 
ili dostaviti Upravnom odjelu Općine Radoboj po- 
štom ili putem pisarnice. 

Općinski načelnik 
Anđelko Topolovec , ing. 

DAN OSNOVNE ŠKOLE SIDE KOŠUTIĆ RADOBOJ OBILJEŽEN BROJNIM DOGAĐANJIMA; 


DRUŽENJIMA I DRUGIM AKTIVNOSTIMA 


ho ] 
' da _.. 


Tjedan od ponedjeljka, 19. do petka, 23. listopada u 
OŠ Side Košutić Radoboj bio je prepun događanja, druženja 
i brojnih aktivnosti. Bio je to tjedan otvorenih vrata tako da 
je i posjećenost školi u te dane bila velika. Tako je po prvi 
put Dan škole obilježen kako se to jednoj takvoj instituciji 
i priliči. 

Škola je zasjala u duhu jeseni i tradicije. Svaki kutak 
škole pričao je svoju priču. Atrij su krasile narodna nošnja, 
vezene tkanine i starine, koje su prikupljene u suradnji s ro- 
diteljima. Na panoima su se mogli vidjeti predivni radovi 
učenika, a osmišljena je i izložba fotografija «Radoboj nekad 
i danas». Učenici su se tako našli u ulozi fotografa, njihovi 
radovi bili su dio izložbe, a najbolji su i nagrađeni. 

U ponedjeljak, 19. listopada proslavljen je Dan kruha. 
Područni odjeli imali su svoj program, radionice i blagoslov 
kruha. Učenici nižih razreda matične škole su sa svojim uči- 
teljicama sudjelovali u prezentaciji plodova Radobojskog 
trnaca. Tamo su mogli vidjeti i način nekadašnjeg pletenja 
ograde od šiblja. Uz saznanja o plodovima Radobojskog tr- 
naca učenici su dobili prigodne poklone. 

U okviru programa našlo se i biranje najoriginalnijih 
recepata već zaboravljenih jela, a roditelji su ih pripremili 
i donijeli u školu. Da sve to ne bude zaboravljeno nastala 
je mala brošura pod naslovom «Tak je negda bilo» u kojoj 
su zabilježeni recepti pojedinih specijaliteta, a tu se našlo i 
nekoliko slika starina s kojima se škola ponosi. Samo obi- 
lježavanje Dana kruha započelo je kratkom priredbom naj- 
mlađih učenika, a potom je uslijedio blagoslov velečasnog 
Ivana Bračuna te simbolično blagovanje i kušanje jela koja su 
pripremljena pod nazivom «Kaj su pekli naši stari». 

Središnji dio proslave održan je 20. listopada na sam 
Dan škole. Na početku se nazočnima obratila v.d. ravnate- 
ljice Milena Veseljak, zahvaljući im na dolasku i upoznavši 
ih sa poviješću škole. Učenici su sa svojim učiteljicama pri- 
premili svečanu priredbu na kojoj su pokazali svoja pjevač- 
ka, glumačka, recitatorska i plesna umijeća. Gosti, roditelji, 
učitelji i učenici zajedničkim su druženjem pridonijeli obi- 
lježavanju 40. obljetnice sadašnje škole, a kroz izložbu slika 
«Radoboj nekad i danas» upoznali su arhitekturu, običaje i 
način življenja mještana Radoboja . Tom su prilikom učenici: 


Petra Vuzem iz 8.b, David Slukan iz 6.b i Filip Mikša iz 6.b 
razreda primili nagrade za svoje slike. 

Slijedeći dan bio je u znaku sporta. Na «sportskom 
satu» učenici viših razreda odmjerili su snage u nogometu i 
graničaru, a učitelji škole odigrali su susrete u odbojci i no- 
gometu protiv predstavnika Općine i uz strastveno navijanje 
učenika. Dan je završio održavanjem radionice za najmlađe 
učenike. Učiteljice i veroučitelj Dražen Gerić prezentirali su 
učenicima igre koje su nekad igrala djeca , a ponešto su im 
pokazale i nazočne mame. 

Četvrtak, 22. listopada bio je u znaku gostovanja Glaz- 
bene škole «Bonar», a u koncertu su sudjelovali i učenici isto- 
imene škole iz Zlatara.. 

Za svaku je pohvalu i priredba održana u petak, 23. li- 
stopada kada je u školi održana lupitva i perečeha. Sa ovim 


nekada popularnim seoskim radovima učenike su upoznale 
učiteljice Dragica Pospiš i Ana Poljak. Uz tradicionalne na- 
rodne nošnje tu su se pjevale stare pjesme i igrale igre koje 
su bile nekada nezaobilazni dio lupitvi kukuruza i čehanja 
perja. 

Sve u svemu razdoblje od 19. do 23. listopada 2009. 
godine dugo će se pamtiti među učenicima i učiteljima te 
brojnim mještanima koji su događajima bili nazočni ili su u 
njima sudjelovali. Sve to može se zahvaliti i vršiteljici duž- 
nosti ravnateljice škole Mileni Veseljak, koja je osmislila i 
sudjelovala u realizaciji sadržaja. 

BRAVO VATROGASCI 


Dobrovoljno vatrogasno društvo Radoboj svoj je 
doprinos obilježavanju Dana općine Radoboj dalo odr- 
žavanjem Svečane sjednice DVD-a i vatrogasne vježbe. 
Jedan od najposjećenijih programa obilježavanja Dana 
općine Radoboj svakako je bio održavanje javne vatro- 
gasne vježbe 18. listopada u centru Radoboja. Pod pret- 
postavkom da je došlo do požara na prvom katu Za- 
družnog doma, da je došlo do prometne nesreće u kojoj 
se zapalio automobil i da je iz vozila potrebno spasiti 
unesrećene, svoj dio zadaće uspješno su obavili člano- 
vi DVD-a Radoboj, Gornja Šemnica, Jazvine, Krapina, 
Donja Šemnica i Đurmanec te Javne vatrogasne po- 
strojbe Grada Krapine. 

Prije zajedničke vježbe u Vatrogasnom domu u Ra- 
doboju održana je Svečana sjednica povodom predaje 
na upotrebu radobojskim vatrogascima novog vozila i 
uručenja priznanja zaslužnim članovima Društva. 

Pozdravivši prisutne vatrogasce te goste, među ko- 
jima su bili i Ivan Glas, predsjednik Vatrogasne zajed- 
nice Krapinsko zagorske županije, Boris Uhernik, nje- 
gov zamjenik te Marijan Lovrenčić, zapovjednik JVP 
Krapine, predsjednik DVD-a Radoboj Anđelko Ferek 
Jambrek osvrnuo se na djelovanje dobrovoljnih vatro- 
gasnih društava na području radobojske općine, s po- 
sebnim naglaskom na DVD Radoboj na čijem je čelu 
od mjeseca lipnja 2009. godine. Dobrovoljno vatrogasno 
društvo Radoboj danas je organizacijski sređeno, ima 
dovoljan broj vatrogasaca i opreme, a novo vozilo koje 
je nabavljeno omogućuje više vrsta intervencija u slučaju 
potrebe. 

Nakon što su radobojskim vatrogascima čestitali na 
ostvarenim rezultatima i zaželjeli što manje intervencija, 
predstavnici Vatrogasne zajednice, Javne vatrogasne po- 
strojbe iz Krapine te predstavnika brojnih dobrovoljnih 
vatrogasnih društava, načelnik općine Radoboj, Anđel- 


KO TOPOLOVEC, predao je\ključeve 
redsjedniku DVD Radoboj ANĐELKU 
bi ih ovaj odmah proslijedio z4 
U TUŠEKU. 


atrogasnog vozi 
vjedniku 


ko Topolovec predao je ključeve novog vozila predsjed- 
niku Društva Anđelku Ferek Jambreku. 

Za doprinos razvoju vatrogastva i sudjelovanje u 
radu Društva predsjednik DVD-a Radoboj predao je 
pismena priznanja, a primili su ih: Branko Cerovec, Zo- 
ran, Zlatko, Ladislav i Tomislav Pospiš, Mario, Dalibor i 
Zlatko Rihtar, Janko Bistrović, Božidar Tušek, Tihomir 
i Željko Mišak, Mario Majstorović i Božidar Draganić. 

Diplome Vatrogasne zajednice Krapinsko zagorske 
županije primili su: Zdravko Pospiš, Boris Mišak, Vla- 
dimir Broz, Mladen Cesarec i Branko Tušek. 

Na svoje su došli i Mario Rihtar, Božidar Tušek, 
Tihomir Mišak i Mladen Cerovec koji su nakon zavr- 
šenog školovanja primili svjedodžbe o stjecanju zvanja 
vatrogasac 1. Klase, odnosno vatrogasni strojar. DVD 
Radoboj zahvalilo se pismenim priznanjima i Općini 
Radoboj, Udruzi vinogradara i vinara «Radobojski paj- 
daš» te Lovačkom društvu «Strahinjčica» Radoboj. 


Uislučaju prometne nesreće zapaljenja automobila vatrogasci 


danas imaju adekvatna pomagala. Nova vozila i kemijska sredstva, 


takozvanu pjenu. 

Tjedan od 17. do 25. listopada na području opći- 
ne Radoboj bio je u znaku obilježavanja Dana općine 
i Dana škole. Brojni sadržaji, neki novi, a neki tradi- 
cionalni ove su godine bili nešto skromniji nego inače 
zbog poznatih teškoća u zemlji. Valja, međutim, ista- 
knuti program obilježavanja Dana OŠ Side Košutić koji 
je tjedan dana izazivao opravdanu radoznalost zainere- 
siranih. 

Subota, 17. listopada, prvi dan realizacije progra- 
ma bio je u znaku održavanja biciklijade, utrke motora 
četverokotača na stazi Gorica u Gornjoj Šemnici i pri- 
redbe «Vnučekove popevke». Paraglajderi su tog dana 
održali natjecanje u preciznom slijetanju u okviru Dr- 
žavne lige. 

U nedjelju, 18. listopada nakon sv. Mise uslijedilo 
je otvaranje izložbe slika, nastalih u okviru Likovne ko- 
lonije u Radoboju, maratonci su potom održali drugu 
po redu radobojsku utrku, a vatrogasci su uz svečanost 
primopredaje novog vozila održali i pokaznu vježbu ga- 
šenja požara i spašavanja ugroženih u prometnim ude- 
sima. 

Plodovi Radobojskog trnaca prezentirani su u po- 
nedjeljak, 19. listopada, a potom su započele priredbe u 
okviru proslave Dana škole, da bi dan zaključili kazališ- 
ni amateri iz Svetog Križa Začretja, predstavljajući se 
radobojskoj publici izvodeći predstavu u Vatrogasnom 
domu. 

Središnji i najbitniji događaj zbio se u utorak, 20. 
listopada na sam Dan općine i škole kada je održana 
svečana sjednica Općinskog vijeća Radoboj. Škola je 
pak obilježila Dan škole odvojenim programom. 

Program obilježavanja Dana općine Radoboj zavr- 
šen je u nedjelju, 25. listopada održavanjem revije lovač- 
kih i sportskih pasa te priredbom «Kaj vu duši». 


Pozornost radobojske publike izazvali su svojim nastupom glumci-amateri iz Sv. 
Začretja 


Radobojski kuburaši i mužikaši najavili su održavanje Svečane sjednice Kako se i priliči sudionike Svečane sjednice pozdravili su io zbivanjima u 
Općinskog vijeća radobojskoj općini izvjestili : predsjednik Općinskog vijeća Alojz Sajko i načelnik 
Anđelko Topolovec. 

Dožupan Krapinsko zagorske županije, Anđelko Ferek Jambrek čestitao je među 


Papa esne 20 gore mje tune mije o prvima Dan općine načelniku Anđelku Topolovcu 


Kuhar, primio je na otvorenju izložbe zasluženo 
priznanje . 


Mještani općine Radoboj koji su najljepše uredili svoje okućnice i balkone na 

Kluba, natjecanjem u preciznom slijetanju (Poletište pm m penje Pa : 

i Svečanoj su sjednici primili nagrade i priznanja. 
Strabinjčica) 

“KAJ VU DUŠI" U RADOBOJU BEZ 
FILIPA | SABINE 


Ponukani brojnim upitima i čuđenjima kako Filip i Sabina 
Mikša nisu nastupili na koncertu Kaj vu duši u Radoboju, 
smatramo svojom dužnošću ovdje iznijeti pravu istinu i o tome 
obavijestiti sve mještane. Za informaciju onima koji možda ne 
znaju, radi se o mladim glazbenicima koji iza sebe imaju zapažene 
uspjehe. Filip je sa svojih 11 godina izdao samostalni album ,Krv 
Zagorska“ sa 11 pjesama, nazvan po istoimenom glazbenom 
hitu koji pjeva u duetu s Brankom Grebličkim Ventekom. Na 
spomenutom albumu su kao gostisudjelovalinajpoznatijizagorski 
glazbenici. Sabina također do sada ima snimljenih desetak 
pjesama što u zabavnom što u tamburaškom stilu. Oba pjevača na 
svim nastupima i gostovanjima dobivaju pohvale za svoje izvedbe 
ito od priznatih kompetentnih glazbenih stručnjaka. 

Unatoč tome voditelj projekta Kaj vu duši ,maestro“ 
Viktor Crnek (porijeklom iz Radoboja) najprije nije smatrao 
potrebnim na koncert pozvati Filipa i Sabinu kao soliste koje bi 
pratio njegov orkestar. Zatim nam je poručeno preko posrednika, 
jer nismo dostojni da nas direktno kontaktira, da dogovorimo 
posebnu glazbenu pratnju za Filipa i Sabinu kako bi mogli 
nastupiti. Nakon što smo dogovorili pratnju glazbenih sastava 
Aduti i Savski valovi, poslali smo spisak pjesama koje su nam 
navedeni sastavi preporučili i koje su Filip i Sabina već uspješno 
izvodili. Najprije nam je gospodin Crnek htio nametnuti neke 
druge pjesme, ali nekako smo se ipak usuglasili i mislili da je to 
dogovorena stvar. Prateći glazbeni sastavi kao i Sabina i Filip 


NAŠ POKLON RADOBOJU 


U nastojanju da do kraja rasvjetlimo nesporazum oko na- 
stupa mladih radobojskih pjevača Filipa i Sabine Mikša na pri- 
redbi «Kaj vu duši» u Radoboju 25.listopada, u povodu Dana op- 
ćine za komentar smo zamolili i direktora Radija Kaj, Dragutina 
Gradečaka. Evo njegove izjave: 

Isreno se radujemo vašem zanimanju za koncert Kaj vu 
duši, kojeg je Radio Kaj u suradnji sa zborom i orkestrom Ilirci, 
te festivalskim solistima održao u Radoboju kao naš poklon sta- 
novnicima Radoboja u povodu Dana općine. Kao što znate, za 
koncert je vladalo golemo zanimanje i lijepo je primljen od broj- 
nih posjetitelja. Svi izvođači, zbor i orkestar su nastupili besplat- 
no, a Radio Kaj je snosio troškove ozvučenja, rasvjete, vođenja i 
radijskog prijenosa. 

U programu su nastupili i Karlo Crnek, Iva Ranogajec i 
Radobojske mažoretkinje. Iskreno nam je žao što ovaj put nisu 
nastupili Sabina i Filip Mikša, koje kao medij uvijek rado ugo- 
šćujemo na svim našim koncertima i festivalima, od Zagorja do 
Dubrovnka i Lisinskog. Na žalost, nakon što nisu bili spremni 
nastupiti uz orkestar Ilirci, kao svi ostali izvođači, za Filipa i 
Sabinu ( kojima smo dali na izbor za nastup čak šest pjesama) 
Radio Kaj je dogovorio nastup Savskih valova i Aduta koji su ih 
specijalno trebali pratiti. Dogodilo se da je skladbu Stiha, stiha, 
povedaj mi mati, ranije za nastup u Radoboju uvježbao orke- 
star s drugom solisticom. Dobili smo «ultimatum» ili će Sabina 
pjevati baš tu pjesmu, ili Filip i Sabina neće nastupiti. Prihvatili 
smo tako realnost te otkazali Savske valove i Adute. Inače, za 
sve nastupe u projektu Kaj vu duši izbor pjesama isključivo radi 
organizator i svi solisti pjevaju pjesme koje glazbeno uredništvo 
odabere. Kad već nije došlo do nastupa u Radoboju, nije nam niti 
palo na pamet da bi iza «takovog problema» željeli nastupiti u 
Lisinskom te ih nismo ni zvali. Kad slava malo «isplasne» za što 
su, na žalost, Filip i Sabina najmanje krivi, nadam se njihovom 
povratku na naše koncerte. Svako dobro. 

Direktor Radija Kaj, Drago Gradečak. 

marljivo su uvježbavali program. Kad smo tjedan dana prije 
koncerta zatražili redoslijed nastupa, neugodno smo se iznenadili 
vidjevši kako je gospodin Crnek složio program nastupa. Pjesmu 
koju je trebala pjevati Sabina dodijelio je drugoj solistici, a isto 
tako je zamijenio jednu pjesmu koju je trebao pjevati Filip. 
Nakon naše reakcije, opet preko posrednika jer gospodin Crnek 
ne razgovara s nama, nije bilo odgovora. Tada smo osjetili potrebu 
da se u priču uključi direktor Radija Kaj g. Dragutin Gradečak 
budući da on potpisuje cijeli projekt. Međutim, ni tu nismo naišli 
na dovoljno razumijevanja. Još tri dana smo uporno pokušavali 
dogovoriti sastanak da se problem riješi, na žalost bez uspjeha. 

Smatramo da gospodin Crnek nema pravo nametati svoju 
volju, gledati neke svoje interese i tjerati osobne inate u našem 
Radoboju, a pogotovo ne na štetu domaćih mladih glazbenika. 
Najžalosnije je to što je taj isti gospodin pozvan i trebala bi mu biti 
dužnost da mlade talente motivira i daje im volju za postizanjem 
što boljih rezultata kako bi se svi zajedno mogli njima ponositi. 
Ovakvim djelima radi sve, samo ne to. 

Spomenimo još samo to da su Sabina i Filip prilikom 
gostovanja na svim radio postajama i televizijama (Z1, OTV, 
VTV) bili ambasadori kulturnih vrijednosti Radoboja. Svugdje 
su ponosno isticali odakle dolaze i promovirali svoje rodno 
mjesto. Ako i zanemarimo sve gore spomenute glazbene kvalitete, 
smatramo da je to trebao biti dovoljan razlog da se ne dozvoli ova 
nepravda koja im je nanesena. 

Naša poruka je da će Sabina i Filip, ukoliko će to htjeti, 
svejedno pjevati i baviti se glazbom jer na sreću postoje i pravi 
glazbeni stručnjaci koji stvarno vole i razumiju glazbu i kojima ne 
pada na pamet činiti namjernu štetu talentiranim glazbenicima. 


Roditelji Nina i Robert Mikša 
MIKŠI NISU VOLJNI SURAĐIVATI ! 


Za komentar zbivanja oko organizacije koncerta «Kaj vu 
duši» u Radoboju, kako to novinarska pravila i nalažu zamolili 
smo i gosp. Viktora Crneka, sastavljača programa i dirigenta 
na spomenutom koncertu. Viktor Crnek je prije svega izrazio 
nezadovoljstvo činjenicom da, kako kaže, nitko od domaćina 
nije dočekao njega i ostale izvođače prije održavanja koncerta, te 
da je prije toga bio organiziran nepotreban nastup mažoretkinja. 
Što se pak tiče nastupa Filipa i Sabine Mikša na samoj priredbi, 
g. Crnek kaže da u pripremi nije došlo do željene suradnje, jer 
je po njegovom mišljenju normalno da odabranu pjesmu, ne 
znamo o kojoj se radi, pjeva pobjednica iz Svetog Križa Začretja 
i buduća sudionica Krapinskog festivala iz Varaždina, a ne neka 
neafirmirana Radobojka. Kaže da su sa tom činjenicom roditelji 
Mikša bili upoznati, ali je nisu prihvatili. Napominje također da 
nesuglasice s tom obitelji nisu novog datuma, već potječu od ranije 
kada Filip Mikša nije uvršten u program Krapinskog festivala. Na 
kraju g. Crnek izjavljuje da o svemu konačan sud može dati jedino 
organizator koncerta, Dragutin Gradečak koji odlučuje i o tome tko 
će nastupiti u «Lisinskom». 

ON GA JE KRSTIL, JA BUM GA PIL! 


Tradicija krštenja mošta uz blagdan sv. Martina i ove je godine 
nastavljena u našoj sredini zahvaljujući Udruzi vinogradara i vina- 
ra «Radobojski pajdaši». Okupili su se kao i obično u Vatrogasnom 
domu Radoboj, donijeli mošt, mlado i staro vino, kolače ispečene 
po starim receptima (gibanica, zelnica, repovnjača i dr.) i angažirali 
mužikaše, kako bi sve proteklo u skladu tradicije krštenja. No, samo 
krštenje mošta u vino nije bilo tek kako tako jer je za tu priliku došao 
glavom i bradom «biškup» koji je uz asistenciju svojih pomoćnika 
moštu oprostio sve grijehe, a mladom vinu poželio dobro zdravlje i 
uspješnu ulogu uveseljavanja svojih vlasnika. 

Radobojska udruga vinogradara i vinara danas ima više od 
stotinu članova koji poštujući tradiciju, ali i najnovija dostignuća 
u oblasti proizvodnje grožđa i vina iz godine u godinu doprinose 
vidljivom poboljšanju kvalitete vina našeg podneblja. Stoga nije na 
odmet dostojno proslaviti vinogradarske i vinarske blagdane kao što 
su Martinje ili Vincekovo. (vir) 


kolovrat 
budi sjećanja na minule 
dane, a još u daljnju 
povijest vodi nas rimski 
novčić i kamena sjekira. 
Rimski novčić nađen je 
na «Rimskoj cesti» na 
zavoju prije  Slukana, 
prema sv. Jakobu. Na tom 
mjestu prije polaganja 
asfalta bile su vidljive 
velike kamene kocke, 
vjerojatno ostaci Rimske 
ceste, a baš između njih 
nađen je ovaj novčić. 


Stari 

B. Krkalo, V. Mikša i D. Kožina u ulozi sv. Martina i pomoćnika 
obavili su krštenje mošta. 


TU KRAJ NAS 


PJESNIČKA DUŠA 


Koliko puta smo se mimoišli sa susjedom, prijateljem ili 
samo znancem, a da nismo pomislili što se zbiva u životu i duši 
tog čovjeka. Neke hvalimo, neke potcjenjujemo, o nekima ne- 
mamo neko posebno mišljenje. Stoga nije rijetkost da se koji 
put iznenadimo saznavši pravo stanje osobnosti određenog 
pojedinca. Skroman, povučen, pomalo sramežljiv i nenamet- 
ljiv, karakteristike su čovjeka o kojem ovom prilikom pišem 
ove novinarske retke. Radi se o Tvanu Pospišu iz Radoboja. 
Nekadašnji radnik Krateksa, suprug, otac i djed danas skro- 
mno živi u nekadašnjoj stambenoj zgradi radobojskih ugljeno- 
kopa u kojoj su za postojanja rudnika živjeli cijenjeni inženjeri 
i drugi stručnjaci zaduženi za kopanje ugljena u Radoboju. 

Danas se, među ostalim, bavi čuvanjem arheoloških na- 
laza koje je godinama sakupljao, piše pjesme, popravlja stare 
radio prijemnike, bavi se radioamaterstvom i broji dane od mi- 
rovine do mirovine. Tekstovi deset pjesama pisanih na kajkav- 
skom narječju govore uglavnom o nostalgiji za prošlim vreme- 
nima, ali ukazuju i na to kako malo dobrim ljudima treba da 
budu sretni. Od njegovih pjesama: Se pelja k vragu, Coprarije, 
Kesne je za pesem, Pijanci, Rogati Tomaš, Droptica Milosti, 
Mi je žal, Poslušaj ptiče, Senje pod orehom i Zli jeziki, ovom 
prilikom objavljujemo Droptica milosti. 


DROPTICA MILOSTI 


Ptičica, sirota, senička mala 
Po oknu je kljukala 


Dok je vani veter puhal i curel snijeg... 


Dropticu hruheka sem joj zdrobil, 
Pozobala je i bila je mam vesela 


I rekla je fala - ciju, ciju... 


Po njoj se ljudi naj vučiju 

Kak nam je male za sreću treba, 

Same droptica jedna milosti Božje 
Iskrica jedna - iz vjekovječnoga neba... 


10 
TRI NAGRADE, DVA NATJECATELJA 


Subota 17. listopada bio je dan kada su svoj doprinos obi- 
lježavanju Općine trebali dati biciklisti. Prema programu na 
rasporedu je bila Biciklijada. Oko 13 sati u središtu Radoboja 
Okupilo se desetak biciklista, nekoliko predstavnika organi- 
zatora i novinari. Prema programu mladi biciklisti oni do 14 
godina starosti trebali su voziti lakšu i kraću stazu,a oni stariji 
definirani ako rekreativci dulju i teže od središta Radoboja do 
sv Jakova i natrag. Bio je to drugi pokušaj da se organizi- 
ra natjecanje biciklista na Rimskoj cesti s ciljem promidžbe 
turističkih i sportskih mogučnosti općine Radoboj. Trasa je 
određena u ukupnoj duljini od 11.700 metara, a natjecanje 
je organizirano zahvaljući sponzorima koji su unatoč teškim 
vremenima odvojili nešto sredstava za pokrivanje troškova or- 
ganizacije Biciklijade 

U konkurenciji rekreativaca prvo je mjesto osvojio Patrik 
Košćak iz Strmca, drugo Luka Špehar iz Zlatara a treće Karlo 
Glumpak također iz Zlatara. U ženskoj konkurenciji pobjedila 
je Katarina Forko iz Zlatara. Najbolji su osvojili i skromne 
novčane nagrade, a svi natjecatelji prigodne majice, te rado- 
bojske suvenire uz toplo obrok i napitke. Ovom prilikom valja 
istaknuti i nastup radobojskog sportaša, Anđelka Turčeca iz 
Gornje Šemnice koji je zahtjevnu stazu savladao kao jedana- 
osti. 

U konkurenciji djece do 14 godina nastupila su samo 
dvojica natjecatelja. Prvi je bio Filip Pentek iz Zlatara, a drugi 
Simom Mrkoci njegov sugrađanin. Nagrada za prvog bio je 
novi muntinbik. Od svih onih koji voze bicikle na području 
radobojske općine a spadaju u kategoriju kadeta, dakle onih 
do 14 godina života, nitko se nije prijavio niti je sudjelovao u 
utrci. 


ČETRDESETAK MARATONACA NA RADOBOJSKOJ STAZI 


U nedjelju, 18. listopada na području općine Radoboj, održana 
je druga utrka radobojskog maratona. Staza je za razliku od prošle, 
ove godine bila dulja za 3.500 metara i ukupna joj je dužina 18.700 
metara te spada u red najzahtjevnijih u Hrvatskoj. Sa starta u centru 
Radoboja krenulo je ukupno 39 sudionika podijeljenih u više kate- 
gorija. 

Pobijedio je u vremenu od 1 sata, 15 minuta i 38 sekundi član 
atletskog kluba Rudolf Perišin iz Stubice, Matija Grabovečki, drugi 
je bio Nedjeljko Ravić iz A.K. Veteran Zagreb, a treći prošlogodiš- 

Prometna kultura vozača automobila i ovom je prilikom 
pala na ispitu. Iako se znalo vrijeme i mjesto održavanja utrke, 
koja je usput rećeno trajala tek nešto više od 40 minuta, za vri- 
jeme njenog održavanja trasom je prošlo ukupno 27 vozila, ne 
obazirajući se na sigurnost djece i ostalih sudionika u bicikli- 
stičkoj utrci. Zbog svega toga valja razmisliti kako organizaciji 
takovih priredbi pristupiti ubuduće. Isplati li se ulagati trud 
i sredstva ukoliko nema odgovarajućeg interesa među doma- 
ćim, kako među mladima tako i onim starijima. (G.P.) 


nji pobjednik, inače prvak Hrvatske Dražen Dinjar. Četvrti je bio 
Lovelos Slovinas iz Veterana Zagreb, a peti Marko Sobota iz AK 
Sljeme. 

U ženskoj konkurenciji najbolja je bila Gabrijela Šalković (AK 
KA-tim) s vremenom 1.42.20, druga Dubravka Šimecki Sambolec 
(BBK ASI) , treća Gordana Blagus (AK MARATON 2006), četvrta 
Viktorija Artić iz AK Veteran Zagreb i peta Višnja Škevin iz AK 
Sljeme. Apsolutni pobjednici nagrađeni su novčanim iznosima od 
500 do 100 kuna, pobjednici po kategorijama primili su medalje, a 
najmlađi i najstariji posebne poklone. (G.P.) 

PRVA ŽUPANIJSKA NOGOMETNA LIGA- 
SENIORI 


U 12. pretposljednjem kolu jesenskog dijela natjecanja 
u okviru 1. ZNL nogometaši Radoboja doživjeli su i 

VETERANI NA KRAJU PRVOG DIJELA DEVETI 


Veterani su završili jesenski dio natjecanja u okviru 
I. ŽNL ,a nakon 12 odigranih utakmica Radoboj je 
deveti na tablici. U posljednjem susretu prvog dijela 
natjecanja u Radoboju su izgubili od Stubice 1:2. 


sedmi poraz. Ovaj put to i nije neko iznenađenje jer su TABLICA VETERANA LZNI 

gostovali kod vodećeg mihovljanskog Rudara i izgubili 1. Zagorec (K) 12. 18 |2 [2 [30:10 [26 

sa samo 1:0. Do kraja prvog dijela natjecanja preostaje 4 Straža 12. [e 1 la 1272995 | ga 

još utakmica protiv Straže u Radoboju 22. studenoga. nena 12 [6 14121217 [2 

TABLICA 4. Hrv.Zagorje 12 161412 [2818 | 22 

1. Rudar (M) 1218 |[2|2 | 309 | 26 5. Tondach 12 [6 [2 14 [2717 [20 
2.Gaj 12 1[81|2 2 29:12 | 26 6. Stubica 12 1612 [42821 1/20 
3.Ivančica 12/8 10/4. 26:12 | 24 7. Mladost 12 S 5 12 20:15 120 
4.Jedinstvo 12:7 1-2.1.3 17:18 | 23 8. Vatrogasac 12 | 612 |4 123520 120 
5.Stubica 12 [6 | 3 3 14:9 21 9. Radoboj 12 (4 2.6 _ 24:28 14 
6.Zagorec (VI) | 12 [6 (2 4 | 21:13 | 20 10.Oroslavje 12 2 (3 7 111421 [9 
7.Klanjec 12 16 [2 | 4 | 1916 | 20 11.Pregrada 12 12 12 8 11436 8 
8.Rudar (D) 12 14144 16:14. | 16 12.Zagorec (VT) | 12 24119 21:42 |7 
9.Oroslavje 12 |414]|4 912 16 13. Klanjec 12 11 [3 [18 | 11:28 [6 
ar a a Jesenski dio natjecanja završili su i najmlađi radobojski 
11.Radoboj 12 | 3 | 2 | 7 | 1412 | 11 | nogometaši. Mlađi pioniri, novalije u 1. ŽNL, zauzeli su 
12.M. Gubec 12 (3121 7 10:26 | 11 posljednje 12. mjesto dok su pioniri osmi sa osvojenih 
13.Straža Nn11318 3.17 6 13 bodova, 20 manje od vodeće Pregrade. 
14.Pregrada 12 [110111 9:34 


Parovi 13. Kola nedjelja 22. 11. u 14.00sati 
Radoboj-Straža 

Jedinstvo-Rudar (M) 

Pregrada-Stubica 

Oštrc-Klanjec 

Oroslavje-Ivančica 

M.Gubec-Gaj 

Zagorec (V'T)-Rudar (D) 


U nedjelju 25. listopada na igralištu kod OŠ Side Košutić u radoboja 
održana je revija športskih, radnih i lovačkih pasa. Ovom priredbom 
i Kineloška udruga Radoboj, predvođeno aktivnim predsjednikom 
Cvetkom Frukom, pridružila se obilježavanju Dana općine Radoboj 
Lijepo vrijeme pridonijelo je uspješnosti priredbe koja se sastojala 
od prezentiranja vježbi napada i obrane što su uspješno izveli članovi 
Kinološke udruge iz Stubičkih Toplica sa svojim belgijskim ovča- 
rima. Ocjenjivanje pasa predvodio je internacionalni sudac Srečko 
Kukić doajen hrvatske kinologije. Održavanje ovakovih revija pota- 
knulo je i veči broj mještana Radoboja i okolnih mjesta na držanje 
i uzgoj tih četveronožnih kućnih ljubimaca. Pa tako uz već poznate 
šampione u vlasništvu Cvetka Fruka radobojska udruga ima sve veći 
broj članova koji svoje pse dovode na ocjenjivanje i revije. Ovom pri- 
likom tu su među ostalim bili Darko Košutić, dario Medvedec i da- 
vor Malogorski, a njima su se pridružili i gosti iz Virovitice, Čakov- 
ca, Pule, Zagreba, Bedekovčine, Krapine, Hum Luga i Đurmanca. 

Najljepši par na reviji bili su internacionalni šampioni bernsko-pla- 


ninski psi Darka Istenića iz Hum Luga te bernardinci Branka Mla- 
kara iz Bedekovčine. 

Predsjednik radobojske udruge Cvetko Fruk zahvalio se svim su- 
dionicima te im podjelio zahvalnice i diplome. Obitelji pokojnog 
Miroslava Capeka iz Krapine uručio je posebnu povelju u znak pri- 
znanja ovom poznatom ljubitelju uzgoja i ocjenjivanja pasa. Izrazio 
je i zahvalnost svima koji su pomogli održavanje ove sada već tra- 
dicionalne revije uz žaljenje što na reviji nisu nastupili predsatvni- 
ci Ministarsta unutrašnjih poslova sa svojim psima zbog epidemije 
gripe. Na kraju je predsjednik Kinološke udruge radoboj pozvao sve 
zainteresirane da se učlane u udrugu jer će tako imati priliku dobiti 
sve potrebne informacije za držanje i uzgoj kućnih ljubimaca, radnih 
i lovačkih pasa. (vir) 

Dođe mi nedavno sin jednog našeg Radobojca, koji 
Živi u Zagrebu, i zamoli me da mu kažem nešto više o rud- 
niku sumpora u Radoboju, jer u školi uče o sumporu pa bi 
želio dobiti dobru ocjenu iz kemije. Sve što je čuo o rudniku 
sumpora u Radoboju iznio je na satu kemije pred učenicima 
razreda i učiteljicom kada su govorili o toj temi. Umjesto 
pohvale i više ocjene uslijedio je prijekor učiteljice, koja je 
ustvrdila da nikada nije čula za Radoboj i rudnik sumpora u 
tom mjestu, jer sumpora ima samo tamo gdje su vulkani te 
da ukoliko ne želi dobiti lošu ocjenu donese dokaz o tome 
što govori. Razočaran učenik jedne zagrebačke osnovne 
škole nazove me i moli za savjet. Ništa lakše u današnje vri- 
jeme, kažem ja, otvori Internet, ukucaj pojam rudnik sum- 
pora i pročitaj. I stvarno, internet nudi desetak tekstova o 
radobojskom rudniku sumpora, ali to zagrebačkoj učiteljici 
nije dovoljno, traži još dokaza. Pa evo ih! 

Na temelju pisanih dokumenata, sumpor je u Radobo- 
ju otkriven 1811. godine. Kako? 

Postoje dvije verzije. Jedna je da je neki seljak po ime- 
nu Ambroš kopao temelje za klijet te da je zapalio vatru. 
Uz drva počela je gorjeti i zemlja što je bilo nevjerojatno 
pa je o tome obavijestio ondašnjeg župnika, koji je vijest 
proslijedio dalje i ustanovilo se da se radi o sumporu. Dru- 
ga je tvrdnja da su sumpor otkrili geodeti koji su obavljali 
premjer zemljišta. Bilo kako bilo, tadašnje vlasti otvorile 
su rudnik sumpora u Radoboju 1811. godine. O vađenju 
sumpora u Radoboju pored ostalih pisali su i izvještavali 
znameniti mineralog Mohs, gradski sudac u Varaždinu L. 
Ebner, Mijo Kišpatić, profesor na Sveučilištu u Bernu B. 
Studer, Borislav Šebečić, prof. G. Magnus sa Sveučilišta u 
Berlinu te poznati znalci: Meuer, Freyer, Morlot i Unger. 

Na početku eksploatacije rudnik je bio u državnom 
vlasništvu i tu su dolazili stručnjaci iz raznih dijelova ta- 
dašnjeg Austro-ugarskog carstva, a najveći ih je broj do- 
šao iz slovenske Idrije, gdje se nalazio poznati rudnik žive. 
Interesantno je da je veći broj rudara u Radoboj stigao i 
iz Slovačkog grada Šemnica, a 1815. godine u Radoboju 
je uspostavljeno sjedište rudarskog suca. Kada se spominje 
grad Šemnica u Slovačkoj, to se povezuje i sa današnjim 


nazivom naselja Gornja i Donja Šemnica, što se u pisanim 
dokumentima prvi put spominje 1848. godine. 

Stručnjaci su dvojili o tome kako je na području Ra- 
doboja došlo do sumpora u slojevima zemlje. Tako Morlot 
i Unger tvrde da je sumpor na tom području nastao izlu- 
čivanjem sumporovodika u moru. Sumporovodik nastaje, 
a to znaju i današnji vinari, truljenjem organskih tvari, a 
navedeni stručnjaci tvrde da je na dnu mora koje se na tom 
prostoru prostiralo u pradavna vremena došlo do truljenja 
životinjskih i biljnih vrsta te se s vremenom sumporovodik 
pretvarao u sumpor. Dokaz tome mogla bi biti i činjenica da 
u nafti ima dosta sumpora, a nafta je nastala razgradnjom 
živih bića, a to opet dokazuje da sumpora može biti i da ga 
ima i ondje gdje nema vulkana. 

Radobojski rudnik sumpora postaje privatno vlasniš- 
tvo 1865. godine, a prema dostupnim podacima 1874. godi- 
ne proizvedeno je 17.000 kilograma, a 1878. godine 24.000 
kilograma sumpora. Nakon kraćih prekida vađenje sumpo- 
ra nastavljeno je 1914. godine, vjerojatno zbog potreba rata, 
jer je sumpor jedan od elemenata za proizvodnju baruta, da 
bi konačna eksploatacija prestala 1917. godine. 

Proizvodnja sumpora u Radoboju u stručnim krugovi- 
ma poznata je i po posebnom radobojskom stroju za čišće- 
nje sumpora, kao jedinstvenom u svijetu. 

Radoboj se ponosi rudarskom tradicijom, prije svega 
svijesti rudara koji su vadili sumpor iz zemlje jer su dav- 
ne 1833. godine donijeli odluku o otvaranju škole za svoju 
djecu i djecu ostalih mještana što je doprinjelo školovanju 
brojnih naraštaja s ovog područja. 

Ponovili smo eto samo najbitnije činjenice o postoja- 
nju rudnika sumpora u Radoboju sa željom da se prošlost 
koja je doprinjela i sadašnjem razvoju ne zaboravi te da je 
neinformirani ne prešućuju i ignoriraju. Tim više što je ek- 
sploatacija sumpora, a kasnije i ugljena u Radoboju dopri- 
njela otkrivanju brojnih nalazišta fosilnih ostataka biljnog i 
životinjskog svijeta po čemu je Radoboj poznat u stručnim 
krugovima širom svijeta. (vir) 


RADOBOJ 


od 1811. do 1917 godine jedinstveno nalazište 


amorodnog sumpora : jedno od ekonomski značajnijih 


takvih rudnih ležišta u svijetu 


